CELEX: 62010TN0390
Language: sl
Date: 2010-09-10 00:00:00
Title: Zadeva T-390/10 P: Pritožba, ki jo je 10. septembra 2010 vložila Paulette Füller-Tomlinson zoper sodbo, ki jo je 1. julija 2010 razglasilo Sodišče za uslužbence v zadevi F-97/08, Füller-Tomlinson proti Parlamentu

6.11.2010   
            
            
               SL
            
            
               Uradni list Evropske unije
            
            
               C 301/47
            
         Pritožba, ki jo je 10. septembra 2010 vložila Paulette Füller-Tomlinson zoper sodbo, ki jo je 1. julija 2010 razglasilo Sodišče za uslužbence v zadevi F-97/08, Füller-Tomlinson proti Parlamentu
   (Zadeva T-390/10 P)
   ()
   2010/C 301/75
   Jezik postopka: francoščina
   
      Stranki
   
   
      Pritožnica: Paulette Füller-Tomlinson (Bruselj, Belgija) (zastopnik: L. Levi, odvetnik)
   
      Druga stranka v postopku: Evropski parlament
   
      Predlogi pritožnice:
   
   
               —
            
            
               Razveljavi naj se sodba Sodišča za uslužbence Evropske unije z dne 1. julija 2010 v zadevi F-97/08;
            
         
               —
            
            
               posledično, ugodi naj se predlogom pritožnice na prvi stopnji in tako:
               
                           —
                        
                        
                           naj se odločba vodje oddelka za pokojnine in socialna zavarovanja z dne 9. aprila 2008, ki v členu 3 določa stopnjo trajne delne invalidnosti zaradi poklicne bolezni na 20 %, razglasi za nično;
                        
                     
                           —
                        
                        
                           naj se odločba o zavrnitvi ugovora, sprejeta 26. avgusta 2008 in vročena 28. avgusta 2008, kolikor je to potrebno, razglasi za nično;
                        
                     
                           —
                        
                        
                           podredno, toženi stranki naj se naloži plačilo 12 000 EUR za povrnitev nepremoženjske škode;
                        
                     
                           —
                        
                        
                           toženi stranki naj se naloži plačilo vseh stroškov.
                        
                     
         
               —
            
            
               toženi stranki naj se naloži plačilo vseh stroškov obeh stopenj.
            
         
      Pritožbeni razlogi in bistvene trditve
   
   Pritožnica s to pritožbo predlaga razveljavitev sodbe Sodišča za uslužbence z dne 1. julija 2010, izdane v zadevi Füller Tomlinson proti Parlamentu, F-97/08, s katero je bila zavrnjena tožba, s katero je pritožnica predlagala zlasti razglasitev ničnosti odločbe Evropskega parlamenta, s katero je bila njena stopnja trajne delne invalidnosti poklicnega izvora določena na 20 % v skladu z evropsko lestvico za medicinsko ocenjevanje posegov v telesno in duševno celovitost.
   V utemeljitev svoje pritožbe pritožnica navaja več pritožbenih razlogov:
   
               —
            
            
               kršitev obsega sodnega nadzora zakonitosti v zvezi s pogoji, določenimi s predpisi o zavarovanju, sprejetimi ob izvrševanju člena 73 Kadrovskih predpisov za uradnike Evropske unije, ker je Sodišče za uslužbence omejilo nadzor na očitne napake pri presoji in prekoračitev diskrecijske pravice institucij, medtem ko naj bi bil ta nadzor celovit nadzor vsebinske zakonitosti akta;
            
         
               —
            
            
               kršitev nadzora nad očitnimi napakami pri presoji, izkrivljanje dokumentacije, kršitev obveznosti obrazložitve prvostopenjskega sodišča in kršitev člena 73 Kadrovskih predpisov in predpisov o zavarovanju:
               
                           —
                        
                        
                           ker naj Sodišče za uslužbence ne bi upoštevalo navedb na obravnavi glede razširitve očitkov iz tožbe, s katero se je začel postopek;
                        
                     
                           —
                        
                        
                           ker naj bi Sodišče za uslužbence zlasti ugotovilo, da se diskrecijska pravica zdravnikov nanaša le na ugotovitev patologije in ne na določitev stopnje invalidnosti, in tako potrdilo zavezujočo naravo evropske lestvice za ocenjevanje posegov v telesno in duševno celovitost, v skladu s katero je stopnja invalidnosti v obravnavanem primeru omejena na 20 %, čeprav je zdravniška komisija stopnjo invalidnosti pritožnice ocenila na 100 %;
                        
                     
         
               —
            
            
               kršitev pojma razumnega roka in izkrivljanje dokumentacije, ker naj bi se Sodišče za uslužbence ob omembi zdravniškega pregleda sklicevalo na to, da ga nikoli ni bilo, da bi nato ugotovilo, da roki za obravnavo dokumentacije niso bili nerazumni.